Vilius Stebrys

Vilius Stebrys (g. 2000 m. sausio 27 d.) – Lietuvos futbolininkas, vartininkas. Atstovavo „Sūduvos“ futbolo klubui.

 Karjera 
Nuo 2014 m. atstovavo Garliavos sporto mokyklos ekipoms (Garliavos SM). Rungtyniavo jaunimo lygose.

2016 m. rudenį sulaukė šanso rungtyniauti Pirmoje lygoje, kuomet atstovavo tuometiniam F.B.K. Kaunas.

2016 m. rugsėjo 17 d. įvyko debiutas Pirmoje lygoje, o F.B.K. Kaunas nugalėjo „Kelmės“ klubą rezultatu 4:3. Vartininkas šiose rungtynėse rungtyniavo startinėje sudėtyje ir žaidė visą mačą.https://lietuvosfutbolas.lt/rungtynes/fbk-kaunas-krazante-370670/ Dar trejose rungtynėse buvo metamas į kovą rungtynių pabaigoje.

2017 m. atstovavo FK NFA, kuris rungtyniavo Antroje lygoje (Pietų zonoje). Sužaidė aštuonerias rungtynes.

Nuo 2018 m. atstovavo FC Sūduva, kuri rungtyniavo Elitinėja U-19 lygoje, bei Sūduvos klubo dublerių ekipai Sūduva B.
 FK Sūduva 
Nuo 2018 m. atstovavo „Sūduvos“ klubui. Būdavo registruojamas A lygos rungtynėms, tačiau tuo metu nepakeičiamu vartininku buvo kroatas Ivanas Kardumas. 

2018 m. gegužės 24 d. debiutavo pagrindinėje ekipoje, kai Šiauliuose buvo žaidžiamos LFF taurės turnyro rungtynės prieš Šiaulių FA. Sūduva sutriuškino varžovus rezultatu 7-0, o 74 minutę vietoje Ivano Kardumo į vartus stojo Vilius Stebrys.https://lietuvosfutbolas.lt/rungtynes/futbolo-akademija-siauliai-suduva-2009361/

2021 m. į Marijampolės „Sūduvą“ atvyko graikas Makis Giannikoglou, Ivanas Kardumas prarado vietą starto vienuoliktuke, tik sezono pabaigoje vėl stojo į vartus.https://alyga.lt/rungtynes/2021-08-07-suduva-panevezys/1252https://www.sportas.lt/naujiena/438301/suduva-efektingu-stiliumi-patiese-panevezi Vilius Stebrys atstovavo klubui rungtyniaudamas Sūduva B ekipoje.

2022 m. sezone klubo pagrindiniu vartininku tapo Tomas Švedkauskas, kuris be keitimų sužaidė 35 rungtynes. Tik pačiose paskutinėse rungtynėse, trisdešimt šeštame ture, savo šanso sulaukė Vilius Stebrys. 2022 m. lapkričio 23 d. oficialiai debiutavo A lygoje rungtynėse prieš „Džiugo“ ekipą, kurios baigėsi lygiosiomis (1:1).alyga.lt rungtynių apžavalga: 2022-11-23 Sūduva 1-1 DžiugasSūduva 1-1 Džiugas (2022-11-23) pagal lietuvosfutbolas.lt

2023 m. A lygoje Vilius Stebrys sužaidė trylika rungtynių ir prasileido 22 įvarčius, o Giedrius Zenkevičius – dvidešimt keturias rungtynes ir prasileido 38 įvarčius.

2023 m. gruodžio 14 d. tapo žinoma, kad pasirašyta nauja sutartis su vartininku.Oficiali svetainė: V.Stebrys 7 sezoną žais Marijampolėjesportas.lt naujienos: nauja sutartis su Stebriu

2025 m. vasario mėn. tapo žinoma, kad futbolininkas baigia profesionalo karjerą ir prisijungė prie klubo trenerių štabo kaip vartininkų treneris. 2025 m. lapkričio mėn. įgijo UEFA B vartininkų trenerio licenciją.https://www.lff.lt/kursus-baigusiems-specialistams-iteiktos-vartininku-uefa-b-treneriu-licencijos/

 Statistika 
 A lygos statistika
SezonasKlubasRungtynėsPraleisti įvarčiai 2018 „Sūduva“ 0 (0) 2019 „Sūduva“ 0 (0) 2020 „Sūduva“ 0 (0) 2021 „Sūduva“ 0 (0) 2022 „Sūduva“ 1 (1) 2023 „Sūduva“ 13 (20) 2024 „Sūduva“ 2 (3)

 Karjera rinktinėse 
 Jaunimo U-19 rinktinė
Rungtyniavo Lietuvos jaunimo U-19 rinktinėje. 

2018 m. birželio 9 d. rungtyniavo Lietuvos U-19 rinktinės sudėtyje prieš Estiją. Lietuviai šiose rungtynėse sutriuškino varžovus rezultatu 5:0.https://lietuvosfutbolas.lt/rungtynes/estija-lietuva-2353747/

2018 m. lapkričio 17 d. rungtyniavo prieš Prancūzijos U-19 rinktinę. Šiose rungtynėse varžovai nugalėjo lietuvius rezultatu 7-0.https://lietuvosfutbolas.lt/rungtynes/prancuzija-lietuva-3121262/

 Pasiekimai 
 su FK Sūduva 
<...>

 Išnašos 

 Nuorodos 
 alyga.lt svetainė
 SOCCERWAY
 Transfermarkt
 lietuvosfutbolas.lt
 Globalsportsarchive

Kategorija:Lietuvos futbolininkai